Document ID: 32011R1211

VYKONÁVACIE NARIADENIE KOMISIE (EÚ) č. 1211/2011
z 23. novembra 2011,
ktorým sa vykonávajú odpočty z určitého rybolovného úsilia na rok 2011 z dôvodu nadmerného výlovu v predchádzajúcom roku
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Rady (ES) č. 1224/2009 z 20. novembra 2009 (1), ktorým sa zriaďuje systém kontroly Spoločenstva na zabezpečenie dodržiavania pravidiel spoločnej politiky v oblasti rybného hospodárstva a ktorým sa menia a dopĺňajú nariadenia (ES) č. 847/96, (ES) č. 2371/2002, (ES) č. 811/2004, (ES) č. 768/2005, (ES) č. 2115/2005, (ES) č. 2166/2005, (ES) č. 388/2006, (ES) č. 509/2007, (ES) č. 676/2007, (ES) č. 1098/2007, (ES) č. 1300/2008, (ES) č. 1342/2008 a ktorým sa zrušujú nariadenia (EHS) č. 2847/93, (ES) č. 1627/94 a (ES) č. 1966/2006, a najmä na jeho článok 106 ods. 1,
keďže:
(1)
V nariadení Rady (ES) č. 1415/2004 z 19. júla 2004, ktorým sa určuje maximálne ročné rybárske úsilie pre určité rybolovné oblasti a rybolovné pásma (2), sa stanovuje maximálne ročné rybolovné úsilie pre určité rybolovné oblasti a rybolovné pásma, najmä v prípade hrebenatiek v určitých oblastiach Írska.
(2)
V nariadení Rady (ES) č. 1342/2008 z 18. decembra 2008, ktorým sa ustanovuje dlhodobý plán pre populácie tresky a na ne zameraný rybolov a ktorým sa zrušuje nariadenie (ES) č. 423/2004 (3), sa stanovuje obmedzenie rybolovného úsilia v prípade štyroch zásob tresky v určitých geografických oblastiach.
(3)
V nariadení Rady (EÚ) č. 53/2010 zo 14. januára 2010, ktorým sa na rok 2010 stanovujú rybolovné možnosti pre určité populácie rýb a skupiny populácií rýb uplatniteľné vo vodách EÚ a pre plavidlá EÚ vo vodách, v ktorých sa vyžaduje obmedzovanie výlovu, a ktorým sa menia a dopĺňajú nariadenia (ES) č. 1359/2008, (ES) č. 754/2009, (ES) č. 1226/2009 a (ES) č. 1287/2009 (4), sa stanovuje maximálne povolené rybolovné úsilie na rok 2010.
(4)
V nariadení Rady (EÚ) č. 57/2011 z 18. januára 2011, ktorým sa na rok 2011 stanovujú rybolovné možnosti pre určité populácie rýb a skupiny populácií rýb uplatniteľné vo vodách EÚ a pre plavidlá EÚ v určitých vodách nepatriacich EÚ (5), sa stanovuje maximálne povolené rybolovné úsilie na rok 2011.
(5)
Keď Komisia skonštatuje, že členský štát prekročil rybolovné úsilie, ktoré mal pridelené, vykonáva v súlade s článkom 106 ods. 1 nariadenia Rady (ES) č. 1224/2009 odpočty z budúceho rybolovného úsilia tohto členského štátu.
(6)
V článkoch 106 ods. 2 nariadenia Rady (ES) č. 1224/2009 sa stanovujú kritériá a podmienky, za ktorých Komisia vykoná takéto odpočty.
(7)
Niektoré členské štáty prekročili svoje rybolovné úsilie pridelené na rok 2010. Je preto vhodné vykonať odpočty z rybolovného úsilia, ktoré im bolo pridelené na rok 2011,
PRIJALA TOTO NARIADENIE:
Článok 1
Maximálne povolené rybolovné úsilie stanovené v nariadení Rady (EÚ) č. 57/2011 a pre určité rybolovné oblasti a rybolovné pásma v nariadení Rady (ES) č. 1415/2004 sa na rok 2011 pre niektoré členské štáty znižuje, ako sa uvádza v prílohe.
Článok 2
Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 23. novembra 2011

Labels: 11
18
6
20